વિશ્વ વિખ્યાત ટેનિસ ખેલાડી સાનિયા મિર્ઝા ગર્ભવતી છે. મુંબઈમાં આયોજીત મહિલા વિકાસ અને ગર્લ ચાઇલ્ડના ઈવેન્ટમાં સાનિયાએ લોકોને જણાવ્યું કે તેણીને દિકરી જન્મે તેવી પ્રાર્થના કરજો. સાનિયાએ જણાવ્યું કે તેઓ બે બહેનો હોવા છતા ક્યારે પણ તેમને ભાઈની ખોટ વર્તાઇઇ નથી. જો કે ભાઇ ન હોવાની વાત પર લોકો અફસોસ વ્યક્ત કરતા હતા. સાનિયાએ 6 વર્ષની ઉંમરથી ટેનીસ રમવાનું શરૂ કર્યું હતું. ઘરે આવતા-જતા લોકો શોર્ટ સ્કર્ટ પહેરીને રમવા પર સાનિયાને અનેકવાર ટોકતા.